I Norge er den oppført på fremmedartslista med «lav risiko». Den vokser først og fremst på plener, i hager og parker innenfor Oslo by, inkludert nærliggende Bærum. Giftsjampinjong ble første gang registrert i Norge i 1949, i Slottsparken; året etter registrert i Tøyenparken. Disse to samtidige funnene fra ulike deler av Oslo kan tyde på at arten allerede hadde vært her noen tid.